คำสั่งสำนักงานตำรวจแห่งชาติคำสั่งสำนักงานตำรวจแห่งชาติที่ ๗๗๗/๒๕๕๑เรื่องหลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราว[๑] ตามที่สำนักงานตำรวจแห่งชาติได้มีคำสั่งที่๕๔๓/๒๕๔๙ ลงวันที่ ๑๕ สิงหาคมพ.ศ. ๒๕๔๙, คำสั่งที่ ๕๖/๒๕๕๑ ลงวันที่ ๒๑ มกราคมพ.ศ. ๒๕๕๑มอบอำนาจในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราวตามมาตรา๓๕ วรรคสาม แห่งพระราชบัญญัติคนเข้าเมือง พ.ศ. ๒๕๒๒ และคำสั่งที่ ๖๐๖/๒๕๔๙ลงวันที่ ๘ กันยายน พ.ศ. ๒๕๔๙กำหนดหลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราวไว้แล้วนั้นโดยที่เป็นการสมควรปรับปรุงหลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราวดังกล่าวเสียใหม่ให้เหมาะสมอาศัยอำนาจตามความในมาตรา ๑๑ (๔) แห่งพระราชบัญญัติตำรวจแห่งชาติ พ.ศ. ๒๕๔๗ผู้บัญชาการตำรวจแห่งชาติจึงออกคำสั่งกำหนดหลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราวตามมาตรา๓๕ วรรคสาม แห่งพระราชบัญญัติคนเข้าเมือง พ.ศ. ๒๕๒๒ ไว้ ดังต่อไปนี้๑.ให้ยกเลิก๑.๑คำสั่งสำนักงานตำรวจแห่งชาติ ที่ ๖๐๖/๒๕๔๙ ลงวันที่ ๘ กันยายน พ.ศ. ๒๕๔๙๑.๒คำสั่งสำนักงานตำรวจแห่งชาติ ที่ ๕๖/๒๕๕๑ ลงวันที่ ๒๑ มกราคม พ.ศ. ๒๕๕๑บรรดาระเบียบข้อบังคับ และคำสั่งอื่นใด ในส่วนที่กำหนดไว้แล้วในคำสั่งนี้หรือซึ่งขัดหรือแย้งกับคำสั่งนี้ ให้ใช้คำสั่งนี้แทน๒.หลักเกณฑ์การพิจารณาอนุญาตให้คนต่างด้าวอยู่ต่อในราชอาณาจักรกรณีมีเหตุจำเป็นครั้งละไม่เกิน ๑ ปี ตามนัยมาตรา ๓๕วรรคสามแห่งพระราชบัญญัติคนเข้าเมือง พ.ศ. ๒๕๒๒ให้เป็นไปตามหลักเกณฑ์การพิจารณาอนุญาตให้คนต่างด้าวอยู่ต่อในราชอาณาจักรท้ายคำสั่งนี้สำหรับรายการเอกสารประกอบการพิจารณาให้สำนักงานตรวจคนเข้าเมืองกำหนดเป็นคำสั่งและรายงานสำนักงานตำรวจแห่งชาติเพื่อทราบ ทั้งนี้ตามเหตุผลและความจำเป็นในแต่ละกรณี ๆ ไป๓.ในระหว่างการพิจารณาอนุญาตให้คนต่างด้าวอยู่ต่อในราชอาณาจักรตามข้อ ๒ให้คนต่างด้าวผู้นั้นอยู่ในราชอาณาจักรไปพลางก่อนได้ โดยให้พนักงานเจ้าหน้าที่ประทับตรานัดฟังผลเพื่ออนุญาตให้คนต่างด้าวผู้นั้นอยู่รอฟังผลได้หลายครั้งตามความจำเป็นแต่รวมแล้วไม่เกิน ๓๐ วัน นับถัดจากวันอนุญาตสิ้นสุด๔.กรณีที่คนต่างด้าวผู้ยื่นคำขอมีคุณสมบัติไม่ครบถ้วนตามหลักเกณฑ์ที่กำหนดในคำสั่งนี้ให้แจ้งคำสั่งไม่อนุญาตและให้คนต่างด้าวเดินทางกลับภายใน๗ วัน นับถัดจากวันอนุญาตสิ้นสุดทั้งนี้ในกรณีที่คนต่างด้าวประสงค์จะทบทวนคำสั่งไม่อนุญาตตามวรรคหนึ่งให้ยื่นคำขอทบทวนได้หนึ่งครั้งโดยต้องแจ้งเหตุผลความจำเป็นทำเป็นหนังสือยื่นต่อพนักงานเจ้าหน้าที่ผู้มีหน้าที่รับผิดชอบตั้งแต่ระดับสารวัตรขึ้นไปเพื่อพิจารณาสั่งการเป็นลายลักษณ์อักษรอนุญาตให้รับคำขอได้เสียก่อนอนึ่งผู้ยื่นคำขออาจแนบคำขอพร้อมด้วยเอกสารประกอบคำขอเพื่อพิจารณาในคราวเดียวกันก็ได้โดยการขอทบทวนให้ดำเนินการให้แล้วเสร็จภายในกำหนดระยะเวลาตามวรรคหนึ่งและในระหว่างการพิจารณาให้พนักงานเจ้าหน้าที่ประทับตรานัดฟังผลเพื่อให้คนต่างด้าวผู้นั้นอยู่รอฟังผลการพิจารณาได้ภายในกำหนดระยะเวลา๗ วันทำการ นับถัดจากวันยื่นคำขอทบทวน๕.กรณีคนต่างด้าวผู้ยื่นคำขอมีคุณสมบัติไม่ครบถ้วนตามหลักเกณฑ์ที่กำหนดในคำสั่งนี้หรือในกรณีอื่นๆ ที่ไม่ได้กำหนดไว้ในคำสั่งซึ่งพนักงานเจ้าหน้าที่ผู้มีหน้าที่รับผิดชอบตั้งแต่ระดับสารวัตรขึ้นไปเห็นว่าคนต่างด้าวรายใดมีเหตุจำเป็นต้องอยู่ในราชอาณาจักรให้พิจารณาเสนอผู้บัญชาการตำรวจแห่งชาติหรือผู้ที่ได้รับมอบหมายเป็นผู้พิจารณาคำขอของคนต่างด้าวต่อไป๖.ภายในกำหนด ๑ ปี นับแต่คำสั่งนี้มีผลใช้บังคับคนต่างด้าวซึ่งเข้ามาและได้รับอนุญาตให้อยู่ในราชอาณาจักรเป็นการชั่วคราว ตามข้อ๒.๑๘ (๖)กรณีสมรสกับหญิงไทยและได้รับอนุญาตให้อยู่ต่อเนื่องตลอดมาก่อนที่คำสั่งนี้ใช้บังคับและไม่มีคุณสมบัติครบตามหลักเกณฑ์ในคำสั่งนี้ให้ผู้บัญชาการสำนักงานตรวจคนเข้าเมืองหรือพนักงานเจ้าหน้าที่ ผู้รับมอบอำนาจเป็นผู้พิจารณาตามเหตุผลความจำเป็นทั้งนี้ตั้งแต่บัดนี้เป็นต้นไปสั่ง ณ วันที่ ๒๕พฤศจิกายน พ.ศ. ๒๕๕๑พลตำรวจเอกพัชรวาท วงษ์สุวรรณผู้บัญชาการตำรวจแห่งชาติ[เอกสารแนบท้าย]๑.หลักเกณฑ์การพิจารณาอนุญาตให้คนต่างด้าวอยู่ต่อในราชอาณาจักร ตามข้อ ๒ของคำสั่งสำนักงานตำรวจแห่งชาติ ที่ ๗๗๗ /๒๕๕๑ ลงวันที่ ๒๕ พฤศจิกายน ๒๕๕๑๒.ตารางเงินได้ท้ายคำสั่งสำนักงานตำรวจแห่งชาติ ที่ ๗๗๗/๒๕๕๑ ลงวันที่ ๒๕ พฤศจิกายนพ.ศ. ๒๕๕๑ ตามหลักเกณฑ์ ข้อ ๒.๑ (๒) (ผนวก ก)๓.แนวทางพิจารณาสถานภาพธุรกิจว่ามีการประกอบการจริงและมีความต่อเนื่องท้ายคำสั่งสำนักงานตำรวจแห่งชาติที่ ๗๗๗/๒๕๕๑ ลงวันที่ ๒๕ พฤศจิกายน พ.ศ. ๒๕๕๑ ตามหลักเกณฑ์ ข้อ ๒.๑ (๔) (ผนวก ข)(ดูข้อมูลจากภาพกฎหมาย)ภูวนนท์/ผู้จัดทำ๓ กันยายน ๒๕๕๓พัสสน/ผู้ตรวจ๒๒ กุมภาพันธ์ ๒๕๕๔[๑] ราชกิจจานุเบกษาเล่ม ๑๒๖/ตอนพิเศษ ๓๒ ง/หน้า ๖๒/๒๗ กุมภาพันธ์ ๒๕๕๒